Cuneiform Tablet Kayseri 4703
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na pu-šu-ke-en₆ ù ša ki-ma i-a-tí a-na pu-šu-ke-en₆ qí-bi₄-ma um-ma DU₁₀-a-šur-ma a-šu-mì ṭup-pí-im ša 10 ma-na KÙ.BABBAR ša ḫu-bu-ul pu-šu-ke-en₆ DUMU ša-ra-wa ša i-na mì-ig-ra-tí-šu-nu pu-šu-ke-en₆ DUMU ša-ra-wa ù a-šur-i-dí a-ḫi-i ip-qí-du-ni-ku-ni ṭup-pá-am ša 17 ma-na KÙ.BABBAR ša ḫu-bu-ul pu-šu-ke-en₆ a-dí-šu-ma i-du-a-ak na-áš-pé-er-tám ša a-šu-mì ṭup-pí-im ša 10 ma-na KÙ.BABBAR ša a-šur-i-dí a-ḫi-a ša ki-ma ṭup-pá-am tù-šu-ru pu-šu-ke-en₆ ú-kà-al na-áš-pár-tám a-ta ù ša ki-ma i-a-tí ší-ta-me-a-ší-ma a ma-lá na-áš-pár-tim ṭup-pá-am ša 10 ma-na KÙ.BABBAR a-na pu-šu-ke-en₆ wa-šé-er ṭup-pá-am šu-a-tí ù ṭup-pá-am ša ša-ba-e ša 10 ma-na KÙ.BABBAR ša ku-nu-ki-a ṭup-pu-ú ki-lá-lá-an-ma li-mu-tù